অবশেষে সাধারণ ট্রেন যাত্রীদের কথাই সত্যি হলো। রেলওয়ে স্টেশনে যাত্রী ছাউনিতে লাগানো বৈদ্যুতিক পাখাগুলো (ফ্যান) খুলে নেওয়া হলো। সড়ক পরিবহন ও সেতু মন্ত্রী ওবায়দুল কাদেরের ট্রেনযোগে উত্তরবঙ্গে নির্বাচনী ট্রেন যাত্রা শেষ হওয়ার কয়েক ঘন্টা পরই ওই ফ্যানগুলো খুলে নেওয়া হয়। আর দেশের বৃহত্তম রেলওয়ে কারখানার শহর নীলফামারীর সৈয়দপুর রেলওয়ে স্টেশনে এ ঘটনাটি ঘটেছে। গত সোমবার বিকেলে এ ঘটনায় সাধারণ ট্রেন যাত্রীদের মনে প্রশ্ন, তাহলে কি যাত্রীদের জন্য নয়, মন্ত্রীকে দেখাতেই প্লাটফর্মে যাত্রী ছাউনিতে বৈদ্যুতিক পাখাগুলো (ফ্যান) লাগানো হয়েছিল ?